ועדת הכנסת, כנסת 20, פרוטוקול מספר 168, 2016-11-07 20:00

יואב קיש: שלום לכולם, אני מתכבד לפתוח את ישיבת ועדת הכנסת שמתקיימת במהלך מליאה.

יואב קיש: זה לא שגרתי, זה בגלל לוחות זמנים וקבלנו אישור יושב-ראש לעניין.

יואב קיש: ברגע שנדע שיש הצבעות נעצור את הישיבה, נגדיר את הזמן שאנחנו מתכנסים ונלך להצביע.

יואב קיש: המליאה אישרה לפני כחצי שעה את החלטתנו בדבר העברת ההצעות של חוק שהלך לוועדת כספים, חזרה לוועדת הכנסת.

יואב קיש: אנחנו מדברים על החוק שידוע בכינויו חוק ההסדרים שמורכב משתי הצעות חוק: אחת של תכנית כלכלית ואחת של התייעלות כלכלית.

יואב קיש: הם מופיעים לכם בחוברת שבפניכם, כל סעיף עם התייחסות והפרדה לשני החוקים.

יואב קיש: בנוסף, יש את חוק יסוד: משק המדינה, נצטרך לקבוע לאיזה ועדה הוא ילך, ביחד עם אחד הנושאים שניתקל בו בהמשך.

יהיה כדלקמן: נעשה הפסקה לטובת הצבעות.

יהיה כדלקמן: חמש דקות אחרי הצבעה מגיעים לפה וממשיכים בדיון.

יואב קיש: אנחנו פותחים את הישיבה.

יואב קיש: אני חוזר על דברי בקצרה.

יואב קיש: החוק מורכב וארוך נדון בכל סעיף ונחליט איזו ועדה הכי ראוי שתטפל בו.

יואב קיש: אנחנו כמעט בהסכמות גם עם הייעוץ המשפטי והאוצר על רוב הדברים ואם יהיו דברים שנצטרך להחליט בהם, אז נצביע, גם אם לא יהיה בהסכמה.

יואב קיש: היועץ המשפטי של הכנסת איל ינון בבקשה.

איל ינון: אדוני היושב ראש, חברי הוועדה.

איל ינון: בטרם יחל הדיון בדבר פיצולה של הצעת חוק ההסדרים וניתובם של הנושאים השונים לוועדות, ברצוני להתייחס בתמצית להליך ולסמכויותיה של ועדת הכנסת בהקשר זה.

איל ינון: כידוע, את הצעת חוק התקציב מלווה מזה שנים ארוכות הצעת חוק נוספת המאגדת נושאים רבים, שזכתה במהלך השנים לשמות רשמיים שונים: חוק ההתייעלות הכלכלית, חוק התכנית הכלכלית, אך התקבעה בתודעה כ"הצעת חוק ההסדרים".

איל ינון: חוק ההסדרים בא לעולם בשנת 1985, בעת שהמדינה הייתה נתונה במשבר כלכלי חמור, ומאז הוא עמנו, ומהווה את אחד החוקים התופסים נתח משמעותי בחקיקה הממשלתית ובעבודת הכנסת.

איל ינון: אין זה סוד שבמשך השנים נשמעה ביקורת נוקבת על חוק ההסדרים מצד חברי הכנסת, קואליציה ואופוזיציה כאחד, כמו גם מצד בית המשפט העליון ומצד היועצים המשפטיים של הכנסת.

איל ינון: הביקורת נגעה הן לסד הזמנים המקשה על קיום דיונים ממצים בכל נושא ונושא, והן לפגיעה הכרוכה בהצבעה אחת, הנוטלת מחברי הכנסת את הזכות להצביע בנפרד על כל עניין ועניין כפי שמקובל בהליכי חקיקה רגילים.

איל ינון: במהלך השנים, ביוזמתם של יושבי ראש הכנסת ובגיבויים של יושבי ראש ועדת הכנסת ויושבי ראש הקואליציה, הטיפול בחוק ההסדרים ידע תמורות ושינויים, זאת במטרה לאפשר לוועדות הכנסת לקיים דיונים בהם ניתן יהיה ללבן את הנושאים השונים ולצמצם את הפגיעה בהליכי החקיקה התקינים.

איל ינון: אם בעבר הרחוק, הצעת חוק ההסדרים עברה כמקשה אחת לוועדת הכספים שנדרשה לדון בה בתקופה קצרה, לצד דיוניה בחוק התקציב, לפני למעלה מעשור החלה ועדת הכנסת לפצל את הצעת החוק בין הוועדות השונות לפי תחומי סמכותן, מה שאנו מכנים "פיצול דיוני", ובשנים האחרונות היא אף החלה להעביר עניינים מסוימים להליכי חקיקה רגילים המנותקים מסד הזמנים הקצר שמכתיב חוק התקציב, מה שאנו מכנים "פיצול מהותי", דבר שכמובן מאפשר דיון מעמיק יותר.

איל ינון: בשלושת חוקי ההסדרים הקודמים נרשמה התפתחות משמעותית נוספת, כאשר יושבי ראש הכנסת עמדו על כך שנושאים רבים שהממשלה החליטה שייכללו בהם, הוצאו מהם עוד לפני שהוגשו לכנסת הנוסחים לקריאה הראשונה.

איל ינון: התפתחויות אלה נדרשו בין היתר משום שממשלות ישראל, לאורך השנים, לא שעו לביקורות בעניין הפגיעה בהליכי החקיקה ובתפקידה של הכנסת הכרוכה בחוק ההסדרים, וראו בחוק זה מכשיר מרכזי להעברת תיקוני חקיקה משמעותיים, תוך כדי עקיפת הליכי החקיקה הרגילים בכנסת, גם כשלא הייתה להם זיקה, ודאי לא ישירה, לחוק התקציב.

איל ינון: לצערי, גם הפעם החליטה הממשלה להגיש לכנסת חוק הסדרים בהיקף נרחב ביותר, שלו היה מוגש בנוסחו המקורי, אשר כלל כ-80 נושאים, היה בו לדעתנו כדי פגיעה של ממש בתקינות הליכי החקיקה.

איל ינון: לאור זאת, הודיע יושב-ראש הכנסת לשר האוצר כי מתחייב שינוי משמעותי בהיקפו של חוק ההסדרים על מנת שזה יונח על שולחן הכנסת, והטיל על צוות בראשותי לבוא בדברים עם אנשי האוצר על מנת להביא לצמצום משמעותי של הצעת החוק עוד בטרם הנחתה על שולחן הכנסת.

איל ינון: בכך המשיך יושב הראש את המגמה לצמצום משמעותי של חוק ההסדרים עוד לפני הגשתו לכנסת.

איל ינון: במסגרת ההידברות מול האוצר, וכפי שמסרתי לחברי הכנסת במסמך שהופץ על ידי בפגרה, סוכם כי קרוב ל-30 נושאים שנכללו בהחלטת הממשלה, יוצאו ולא יהוו חלק מהצעת חוק ההסדרים וככל שהממשלה תבחר לקדמם, הם יובאו בהליכי חקיקה רגילים.

איל ינון: חשוב לציין כי גם אחרי שהוצאנו נושאים לא מעטים מההצעה, והוסכם על פיצולם המהותי של מספר נושאים נוספים בוועדת הכנסת, עדיין הצעת החוק כוללת נושאים רבים, בהם גם רפורמות מורכבות.

איל ינון: היות והקריאה השנייה והשלישית מתוכננת להתקיים בשבוע של ה-18 בדצמבר (שכן השבוע האחרון של דצמבר נופל השנה בחנוכה), עומד לרשות הוועדות לוח זמנים קצר ביותר של כחודש ימים ברוטו, ועליהן לסיים את הדיונים וההצבעות עד ה-8 בדצמבר, וזאת כדי לאפשר ללשכה המשפטית להכין את ההצעה להנחה בזמן.

איל ינון: מסיבה זו על יושבי ראש הוועדות לתעדף את הנושאים השונים שיועברו אליהם ולבחון לקראת תום התקופה האם יש מקום לפצל נושאים שהדיון בהם לא מוצה להליך חקיקה רגיל.

איל ינון: בכל מקרה, על יושבי ראש הוועדות להקפיד על כך שלוח הזמנים הקצר והדוחק לא יפגע באופן חמור בתקינות הליכי החקיקה.

איל ינון: בעניין ניתוב הנושאים השונים לוועדות, המלצותינו המונחות בפניכם נשענות על תקנון הכנסת והתקדימים, כפי שאנו עושים לגבי כל הצעת חוק.

איל ינון: במספר מקרים ציינו שתי ועדות אפשריות, בעיקר כאשר מדובר בחוק שתיקוניו הקודמים נעשו בוועדות שונות.

איל ינון: לבסוף, ברצוני להתייחס לשני תרחישים אפשריים הנוגעים להליך החקיקה שלפנינו, שנשאלתי עליהם בימים האחרונים: האחד - מה קורה במידה שוועדה שהועבר אליה נושא מתוך הצעת חוק ההסדרים, לא מסיימת את הדיון בו עד למועד שתקציב המדינה והצעת חוק ההסדרים מובאים לאישור הכנסת בקריאה השנייה והשלישית?

איל ינון: אפשרות אחת היא שהוועדה תפצל את הנושא ותשאירו על שולחנה להמשך חקיקה בהליך רגיל.

איל ינון: אם הוועדה תבחר שלא לפצל את הנושא, הנושא יוסר מסדר יומה של הוועדה ושל הכנסת וככל שהממשלה תהיה מעוניינת לקדמו, יהיה עליה להניחו מחדש על שולחן הכנסת ולהתחיל את הליך החקיקה מראשיתו.

איל ינון: התרחיש השני - מה קורה במצב שבו נושא מסוים מעוכב בוועדת הכנסת ולא יוחלט על ניתובו לאחת הוועדות?

איל ינון: אם ועדת הכנסת לא תחליט על ניתוב הנושא באחת מישיבותיה הקרובות, התוצאה תהיה שגם הוא לא יובא כחלק מחוק ההסדרים לקריאה השנייה והשלישית, וקידומו בעתיד יהיה כרוך בהנחתו מחדש על שולחן הכנסת.

איל ינון: מובן כי בישיבה זו לא נדרשת ועדת הכנסת לרדת לעומקם של ההסדרים המוצעים בהצעת החוק, ובהתאם לכך גם הסקירה התמציתית המונחת בפניכם, אין בה כדי למצות את מלוא הפרטים הנוגעים לכל נושא ונושא, והיא אינה כוללת את הערות הלשכה המשפטית לגופם של הנושאים, שיפורטו כמקובל במהלך הדיונים בוועדות.

איל ינון: תודה.

יואב קיש: תודה רבה.

יואב קיש: נתחיל את הדיון, החוברת נמצאת לפניכם.

יואב קיש: אנחנו מדברים כרגע על סעיף 1 – מטרת החוק.

יואב קיש: ההמלצה של היועץ המשפטי זו ועדת כספים.

יואב קיש: מישהו רוצה להתייחס?

יואב קיש: ממשיכים הלאה.

יואב קיש: סעיפים 2 ו-3 - תיקון פקודת הרוקחים, הסדרת ענף התמרוקים.

יואב קיש: המלצת היועץ המשפטי זו ועדת העבודה הרווחה והבריאות.

יואב קיש: יש התייחסות?

יואב קיש: אני ממשיך.

יואב קיש: סעיף 4 לנוסח הכחול, מספר נושא 3 - חוק איגודי ערים.

יואב קיש: אשכול רשויות מקומיות.

יואב קיש: ההמלצה היא לוועדת הפנים והגנת הסביבה.

יואב קיש: יש התייחסויות?

יואב קיש: נעצור את הדיון להצבעות במליאה.

יואב קיש: חמש דקות אחרי ההצבעה הוועדה מתחדשת.

יואב קיש: אני מחדש את הדיון.

יואב קיש: חבר הכנסת שטרן בבקשה.

אלעזר שטרן: אני רוצה ברשותך לחזור לנושא של הסדרת ענף התמרוקים.

אלעזר שטרן: ניסיתי לקרוא את מה שכתוב, איך זה תורם לתקציב או לקביעה?

<איתי טנקין: איתי טנקין מאגף תקציבים משרד האוצר.

<איתי טנקין: כמו שאמר היועץ המשפטי, החוק מורכב משני חוקים: חוק ההתייעלות הכלכלית וחוק ההסדרים שמדובר בו ברפורמות, לא בנושאים שמשפיעים פרופר על תקציב, אלא נושאים שקשורים למדיניות הכלכלית הרחבה של הממשלה.

<איתי טנקין: הנושא הזה קשור להורדת יוקר המחיה ולכן הוא מובא כחלק מהמדיניות הכלכלית של הממשלה שמוגשת לצד חוק התקציב וחוק ההתייעלות.

יואב קיש: תסביר למה זה קשור ליוקר המחייה?

יואב קיש: נשאל ספציפית איך קשור נושא התמרוקים.

אלעזר שטרן: אני רואה שאתם רק מגבילים יותר, אתם לא פותחים פה תחרות.

<איתי טנקין: אנחנו עושים הקלות על ייבוא כדי לאפשר יותר הכנסה.

אלעזר שטרן: אני הבנתי, אבל אני לא רואה את זה בניסוח.

<איתי טנקין: אני לא הצוות שמלווה באופן אישי את החוק הזה, אבל החוק בסופו של דבר בא כדי לעודד ייבוא.

אלעזר שטרן: תסתכל על מה שכתוב, על המילים ותגיד האם בכך ניתן להבין שיש פה רמז להגברת הייבוא, ליצירת תחרות?

<איתי טנקין: התקציר שמובא בפניכם הוא תקציר שנערך על-ידי - - -

יואב קיש: אז עזוב את מה שכתוב, תסביר לי אתה, תקריא לי מהסעיף הכחול אם אתה רוצה.

יואב קיש: זו שאלה טובה ואני מבקש שתתייחס אליה.

<איתי טנקין: אני מבקש חמש דקות להחזיר תשובה.

יואב קיש: אז התשובה היא שאתה לא יודע ואתה בודק וחוזר אלינו.

יואב קיש: אני רוצה להמשיך.

רועי פולקמן: אני יכול לענות על זה.

יואב קיש: אתה לא נציג האוצר.

יואב קיש: אני מעדיף שנציג האוצר יענה על זה.

יואב קיש: דברנו על אשכול רשויות מקומיות.

יואב קיש: חוק איגודי ערים, נושא קלאסי לוועדת פנים והגנת הסביבה.

יואב קיש: יש התייחסויות?

יואב קיש: אני ממשיך.

יואב קיש: אני חוזר, כל מה שלא הגדרנו שעליו יהיה פיצול והגדרנו ועדה, הכוונה נשאר בחוק ההסדרים ומיועד לוועדה הספציפית שאנחנו מקריאים אותה.

יואב קיש: זו הכוונה וזה יהיה לכל אורך הדיון.

יואב קיש: מה שאנחנו רוצים שיהיה פיצול מהותי מחוק ההסדרים, נגיד את זה ונתייחס לזה באופן ספציפי.

יואב קיש: נעבור על הרשימה לדיון ואחרי שנסיים את כל הרשימה נתחיל בתהליך ההצבעות.

מיקי לוי: רציתי להעלות את עניין ענף התמרוקים.

יואב קיש: חבר הכנסת שטרן כבר שאל על זה, מה התועלת בדבר הזה שמביאים בפנינו, התשובה מהאוצר תגיע עוד כמה דקות אחרי בירור.

יואב קיש: הבנתי שמבחינת הצבעות, השר הולך למשוך ואנחנו נקבל הנחיה מתי לבוא כדי להצביע.

יואב קיש: אני ממשיך.

יואב קיש: נושא 4, סעיף 5 בנוסח הכחול – פקודת התעבורה – שירות מוניות שיתופיות לוועדת הכלכלה.

יואב קיש: אם אין התייחסויות אני ממשיך.

יואב קיש: נושא 5, סעיף 6 בנוסח הכחול – חוק הגז בטיחות ורישוי – חיבור מפעלי תעשייה לרשת הגז הטבעי, לוועדת הכלכלה.

יואב קיש: יש התייחסויות?

יואב קיש: נושא 6, סעיפים 7-10 – חוק ההסדרים במשק המדינה וחוק המקרקעין.

יואב קיש: חוק המקרקעין, חוק בתי המשפט לעניינים מנהלתיים – קידום תחרות בתחום הגז הביתי, לוועדת הכלכלה.

יואב קיש: התייחסויות?

יואב קיש: נושא 7, סעיפים 11-13 בנוסח הכחול – חוק רישוי עסקים, חוק התכנון והבניה – הפרטת הליך רישוי עסקים למכוני בקרה פרטיים, לוועדת הפנים והגנת הסביבה.

מנואל טרכטנברג: למה לוועדת פנים והגנת הסביבה?

מנואל טרכטנברג: הרי זה נושא כלכלי.

מנואל טרכטנברג: יש פה אלמנט של הפרטה של שירות ציבורי ולכן נראה שוועדת הפנים זה לא המקום הנכון.

יצחק וקנין: רישוי עסקים זה בוועדת הפנים.

מנואל טרכטנברג: אבל מדובר על ההפרטה.

יואב קיש: נשמע קודם את ההמלצות של הייעוץ המשפטי של הכנסת ואחרי זה נשמע עוד התייחסויות.

איל ינון: חוק רישוי עסקים חוקק ומתוקן במהלך השנים בוועדת הפנים.

איל ינון: הנושא של הפרטה הוא לא נושא ייחודי לוועדת הכלכלה אלא תלוי בהתאם לנושא שבו מדובר.

איל ינון: יש לפעמים הפרטה בתחום הבריאות, זה הולך לוועדת העבודה הרווחה והבריאות.

איל ינון: הפרטה בתחומים שנוגעים לנושאים של ועדת כספים.

איל ינון: הייתה הפרטה של בתי הסוהר שנדונה בוועדת הפנים והגנת הסביבה, שעוסקת בפיקוח על שירות בתי הסוהר.

איל ינון: לכן הפרטה כשלעצמה לא נחשבת נושא, היא נושא רוחבי שחוצה את כל הועדות.

יואב קיש: תודה.

יואב קיש: התשובה מקובלת עליך?

מנואל טרכטנברג: זה מקובל אבל אני חושב צריך לתת את הדעת לעתיד, כי בסוף, בגלל הפיצולים האלה, לאו דווקא בהקשר של חוק ההסדרים, אנחנו מאבדים את התמונה הגדולה באשר לתהליכי הפרטה כשלעצמם.

יואב קיש: נושא 8, סעיפים 14-17, חוק תאגידי מים וביוב, חוק לשינוי סדרי עדיפויות לאומיים – הסדרת משק הביוב.

יואב קיש: בעיקרון החוק הזה אמור ללכת לוועדת הכלכלה.

יואב קיש: הייתה לנו בקשה לאוצר לעשות הצרכה בין החוק הזה, שמיועד לוועדת הכלכלה ולהעביר אותו לוועדת הפנים, לבין חוק אחר שאמרו ללכת לוועדת הפנים ויעבור לוועדת הכלכלה.

יואב קיש: מדובר בנושא 15 שיעבור במקום, אני אקריא אותו ואז לא נדבר עליו מאוחר יותר.

יואב קיש: בנוסח הכחול זה מס' 34 – חוק התכנון והבניה – הקלות לצורך ביצוע עבודות תשתית.

יואב קיש: זה אמור להיות בפנים והגנת הסביבה ואנחנו מעבירים את זה לוועדת הכלכלה.

יואב קיש: זו ההצרכה.

איל ינון: יש הסכמה בין ראשי הוועדות?

יואב קיש: דברתי עם שני ראשי הוועדות ולא שמעתי התנגדות מיוחדות מהם לעניין.

מנואל טרכטנברג: מבחינת יושב-ראש ועדת הכלכלה זה בסדר.

יואב קיש: יש התייחסויות?

עודד פורר: למה לוועדת הכלכלה?

<יעל מבורך: בנושא של ביוב בתיקון החקיקה - - -

עודד פורר: הנושא של ביוב ברור, למה הנושא השני לכלכלה?

<יעל מבורך: דבר ראשון, רצינו לשמור על איזון בעניין.

<יעל מבורך: דבר שני, הנושא של תשתיות באופן כללי, ועדת הכלכלה עוסקת בו.

<יעל מבורך: יש לה ראיה רחבה על נושא התשתיות בכללותו ובטח על הסרת חסמים.

יואב קיש: הסיבה היא האיזון.

יואב קיש: ההחלפה נעשתה כדי לשמור על האיזון בין הוועדות.

היועץ המשפטי ל: והסיבה שמראש זה בוועדת הפנים, כיוון שזה תיקון לחוק התכנון והבניה שתמיד נדון בוועדת הפנים, לכן בהמלצות שלנו זה מופיע כך.

יואב קיש: כרגע סיכמנו, זה עוד יבוא להצבעה, שהסדרת משק הביוב הולך לוועדת הפנים, בניגוד להמלצה של ועדת הכלכלה, ונושא 15- הקלות לצורך עבודות תשתית, במקום לוועדת פנים והגנת הסביבה, יעבור לוועדת הכלכלה.

יואב קיש: אני חוזר לפרק ח'- פרק התקשורת.

משה גפני: כל הפרק הולך לכלכלה.

יואב קיש: אני הולך יחד עם דעתו של חבר הכנסת גפני כדי לייעל את העניין.

יואב קיש: האם יש התייחסות לנושאים 9-12 כולל, המכוונים לוועדת כלכלה?

יואב קיש: אני רק אומר על נושא שיעלה בוועדת הכלכלה וצריך לשים אליו לב, נושא עידן פלוס, יש לא מעט נושאים מאוד רגישים, חלקם קשורים לזכויות יוצרים, בעיקר יוצרים בין-לאומיים.

יואב קיש: אסור שנמצא את עצמנו מפרים חוק בעניין של שמירה על זכויות יוצרים וזה חייב לבוא לידי ביטוי בוועדה.

יואב קיש: דברתי על זה עם היושב-ראש.

יואב קיש: אותו דבר בנושא התשלומים שאמורים להיות לערוצי עידן פלוס.

יואב קיש: כמובן שחייבים את התוכן, אבל הנושא הכספי הוא נושא אחר והוא יעלה בוועדה.

יואב קיש: העברנו לוועדת הכלכלה.

יואב קיש: עוברים לפרק ט' - הגברת התחרות באשראי קימעונאי.

יואב קיש: נושא 13, חוק הפיקוח על שירותים פיננסיים – אגודות אשרי.

יואב קיש: המלצת היועץ המשפטים היא להעביר לוועדת כספים והאוצר מבקש לרפורמות.

יואב קיש: לדעתי מבחינת העומס שיש על ועדת כספים - - -

משה גפני: אין עומס.

יואב קיש: יהיו שלושה סעיפים לרפורמות בכל ה-50 סעיפים, כך שלא שמנסים לעקור מתוכן ועדה כזו או אחרת.

משה גפני: אפשר לדלג על זה ולתת לי לחשוב?

יואב קיש: כן.

יואב קיש: אני לעובר לסעיפים 13 ו-14, אלה הסעיפים שהאוצר רוצה להעביר לוועדת הרפורמות.

יואב קיש: הנפקת כרטיסי אשראי שלא על-ידי תאגיד בנקאי.

יואב קיש: בבקשה יעל.

<יעל מבורך: שני הנושאים האלה הם המשך של מספר תיקוני חקיקה שנעשו בתקופה האחרונה, שנדונו בוועדת רפורמות.

<יעל מבורך: אחד נוגע ל"חוק בריס" והסדרת השירותים החוץ בנקאיים.

<יעל מבורך: פה באופן ספציפי מוצע שגופים חוץ בנקאיים יוכלו להנפיק אשראי גם על-גבי כרטיס אשראי.

<יעל מבורך: זה לגבי סעיף 14.

<יעל מבורך: לגבי סעיף 13, ועדת הרפורמות אישרה את תיקון החקיקה שמקים את רשות שוק ההון ונותן לה סמכויות שנוגעות בין היתר גם לאגודות אשראי, לכן, מתוך המשך תיקוני החקיקה שכבר נעשו, אנחנו חשובים שנכון שהוועדה הזו תטפל בזה.

יואב קיש: אני מצטרף לדעת אוצר בעניין הזה, אני חושב שזה המלך הנכון.

יואב קיש: חבר הכנסת גפני, אם אתה חושב שאתה רוצה להתנגד, אז עכשיו, כדי שבסוף נוכל ללכת להצבעות.

יצחק וקנין: יש לי פשרה, ועדת האתיקה.

אלעזר שטרן: רציתי לשאול למה ישוב סכסוכים זה עניין כלכלי?

אלעזר שטרן: מה הקשר?

איל ינון: מדובר על תשתיות.

איל ינון: אם אני מבין נכון והאוצר יתקן אותי אם אני טועה, יש טענה שבפרויקטים גדולים של תשתיות, שמעורבים גופים גדולים שונים בתחום התשתיות נוצרים עיכובים רבים בגלל סכסוכים שיש ביניהם.

איל ינון: סכסוכים בין גופי התשתית השונים.

אלעזר שטרן: את זה אני מבין.

איל ינון: אתה שואל למה זה בוועדת הכלכלה ולא בוועדת חוקה?

אלעזר שטרן: זה לא משנה מה המהות.

אלעזר שטרן: אני מבין למה רוצים בחוק ההסדרים להגניס חוק לפתרון מהיר של סכסוכים כאלה.

היועץ המשפטי ל: זה לא ישוב סכסוכים במובן המשפטי, במובן של בתי משפט.

רועי פולקמן: זה קריטי כי זה תוקע את היכולת שלנו לקדם פרויקטים, כמו למשל חיבור מפעלים לגז טבעי.

רועי פולקמן: לכן כל הסיפור של תשתיות תוקע את הפיתוח הכלכלי.

מנואל טרכטנברג: זו הסדרה בין רגולטורים, לא בין תביעות פרטיות.

יואב קיש: נקרא לזה ישוב חילוקי דעות בין רגולטורים.

<אסי מסינג: זה לא בין רגולטורים זה בין ספקים ובין מקימי תשתית.

<אסי מסינג: תיקון דומה נעשה בסבב הקודם ב-2015-2016 וגם הוא נדון בוועדת הכלכלה במסגרת כל מה שקשור לגז טבעי.

<אסי מסינג: זה המיקום של טיפול בתשתיות.

<אסי מסינג: ועדת חוקה דנה בעניינים של סכסוכים שלא קשורים למה שיש לנו כאן, כשמה שעומד על הפרק כאן זה בין מקימי תשתית, מי יצטרך לפתוח אתה כביש ולשים את התשתית מתחת ויש דיונים על העלות שכרוכה בזה ומישהו צריך ליישב את זה.

<אסי מסינג: המקום הטבעי ביותר זו ועדת כלכלה.

יואב קיש: מקובל?

יואב קיש: זה הולך לכלכלה.

יואב קיש: פרק יא' נושא 17- מיסי פיתוח.

יואב קיש: יש הסכמה שאנחנו מפצלים את זה פיצול מהותי זאת אומרת שזה יוצא מחוק ההסדרים להליך חקיקה רגיל בוועדת הפנים.

יואב קיש: אני מניח שאין הערות לעניין.

היועץ המשפטי ל: אני רק רוצה להבהיר לפרוטוקול שכשאנחנו מדברים על להוציא משהו מחק ההסדרים, זה גם להוציא אותו מלו"ז חוק ההסדרים.

יואב קיש: נושא 18 - תכנון ובניה - קביעת מנגנון לשינוי תנאים למתן היתרים שנקבעו בתכנית מתאר.

יואב קיש: הולך לוועדת פנים.

יואב קיש: יש התייחסויות?

יואב קיש: נושאים 19,20 - חוק התכנון והבניה - אישור תכנית ארצית מפורטת והכלת הוראות מפורטות למבני ציבור.

יואב קיש: הולך לוועדת פנים.

יואב קיש: יש התייחסויות?

יואב קיש: אני עובר לנושא 21.

אלעזר שטרן: אני רוצה לשחזר את השאלה הקודמת שלי.

יואב קיש: לגבי הסעיף הזה, סעיף 21 - ייצוג הולם לעובדי מדינה ערבים במועצת מקרקעי ישראל.

יואב קיש: זה מבטיח ייצוג הולם לאוכלוסייה הערבית במועצה.

יואב קיש: בעיקרון זו ועדת הכלכלה.

איל ינון: ועדת כלכלה עוסקת ברשות מקרקעי ישראל, זה נושא שלהם.

איל ינון: נושא ייצוג הולם הוא בוועדת חוקה.

איל ינון: אחרי ששוחחתי עם היועצים המשפטיים של חוקה וכלכלה, הייתה הסכמה ביניהם שנכון יותר שזה ילך לכלכלה.

איל ינון: יש שאלה אחרת, כל הנושא הזה בכלל לא שייך לחוק ההסדרים.

יואב קיש: אז נפצל את זה, סוכם שזה פיצול מהותי.

מיקי לוי: תגיד שזה כלכלי.

יואב קיש: לאיזו ועדה?

יואב קיש: רוצים לוועדת חוקה או לוועדת כלכלה?

אלעזר שטרן: אני מציע חוקה.

יואב קיש: זה לא מתאים לחוקה.

שולי מועלם-רפאלי: ייצוג הולם תמיד נדון בחוקה.

איל ינון: התיקון הוא בחוק רשות מקרקעי ישראל.

יואב קיש: אז חוקה.

יואב קיש: פיצול מהותי והנושא הולך לוועדת חוקה.

<קריאה: הייתה הצעת חוק שזה יישאר בוועדת כלכלה.

<קריאה: למה חוקה?

יואב קיש: אז תחליטו.

יואב קיש: נגיע להצבעה ועד אז תחליטו ונכבד כל החלטה.

משה גפני: בכלכלה זה ילך יותר מהר.

יואב קיש: תן להם להחליט.

יואב קיש: אני ממשיך.

יואב קיש: נושא 22 סעיפים 63 עד 67 - חוק התקנים פקודת הייבוא והייצוא – שינוי מבנה בענף התקינה.

יואב קיש: יש המלצה של הייעוץ המשפטי או לוועדת הכלכלה או לוועדה המשותפת.

דוד ביטן: יש ועדה מיוחדת על חוק - - -

יואב קיש: אתה רוצה להעביר לשם?

דוד ביטן: בוודאי.

דוד ביטן: סיכמנו כך.

איל ינון: זה לא ברפורמות.

יואב קיש: יש ועדה משותפת לוועדת הכלכלה ולוועדה של אלי כהן שכבר דנה בזה.

דוד ביטן: היא כבר דנה בהצעת חוק בנושא התקינה, אז נעביר אליה גם את זה.

איל ינון: זה בסדר גמור להעביר את זה אליה.

יואב קיש: בסדר.

יואב קיש: הוועדה המשותפת בראשות חבר הכנסת אלי כהן.

יואב קיש: היא כבר קיימת, לא מקימים ועדה מיוחדת.

יואב קיש: נושא 23, שזה סעיף 68 בנוסח הכחול – חוק קידום התחברות בענף המזון – שקיפות מחירים של מוצרי ניקיון, היגיינה ותמרוקים.

יואב קיש: המלצה להעביר לוועדת הכלכלה.

יואב קיש: יש התייחסויות?

אלי אלאלוף: בחוק ההסדרים הקודם זה היה בבריאות.

יואב קיש: זה שקיפות מחירים.

דוד ביטן: מה זה קשור לבריאות?

איל ינון: הרפורמה הייתה בוועדת העבודה.

יואב קיש: לי אין התנגדות.

יואב קיש: אנחנו מדברים על ועדת העבודה והרווחה.

דוד ביטן: בסדר, אבל לא להגזים, שראשי הוועדות יתנו גם ספייס.

<יעל מבורך: אדוני היושב-ראש, אני רוצה לבקש מספר דקות לגבי ההחלטה בסעיף הזה.

יואב קיש: עוד לא הצבענו.

<יעל מבורך: כיוון שהחקיקה שנעשתה בשנה שעברה, גם היא הייתה מפוצלת בוועדת הכלכלה ואנחנו רוצים לשמור על אותו קו.

איל ינון: נכון, גם אנחנו בודקים את זה עכשיו.

איל ינון: אני חושבת ששקיפות המחירים, גם בנושא רפורמת המזון, הייתה בוועדת הכלכלה.

איל ינון: נבדוק את זה.

איל ינון: אם זה היה אצלכם, זה יחזור אליכם.

איל ינון: אנחנו נבדוק את זה.

שולי מועלם-רפאלי: להשאיר את זה כמו בשנה שעברה, לא לעשות פיצול מאולץ.

יואב קיש: נושא 24, סעיפים 69 עד 71 בנוסח הכחול – חוק מיסוי מקרקעין – תיקונים שונים להפחת רגולציה בחוק מיסוי מקרקעין.

יואב קיש: מומלץ להעביר לוועדת כספים.

יואב קיש: נושא 25, סעיף 72 בנוסח הכחול – חוק ההוצאה לפועל – הוצאה לפועל.

יואב קיש: דברנו פה על פיצול מהותי.

איל ינון: אני מעדכן שבשעתו דובר על כך שאם האוצר יגיע להבנות עם לשכת עורכי הדין, אז זה ייכלל בחוק ההסדרים.

איל ינון: ראש לשכת עורכי הדין עדכן אותי שהוא הגיע להבנות עם מנכ"ל משרד האוצר בנושא הזה.

איל ינון: ההבנות לא דומות לנוסח הכחול שמונח פה, אבל יש הבנה מצד האוצר לתקן את זה בוועדה לנוסח שהוסכם על לשכת עורכי הדין.

יואל חסון: אדוני היושב-ראש, זה מהתרגילים הפרלמנטריים הכי ציניים שאפשר לעשות בכנסת הזאת.

יואל חסון: העבודה שאתם מקיימים פה דיון - - -

דוד ביטן: אבל לא מצביעים.

יואל חסון: תקשיב טוב אדוני יושב-ראש הקואליציה, ומצד שני אתם מעכבים את המליאה כדי להספיק להביא את מה שיהיה כאן, במליאה.

יואל חסון: עולה סגן השר ומדבר, סליחה, שטויות, כדי להעביר זמן ואתם ממשיכים ככה.

דוד ביטן: אבל לא מצביעים.

יואב קיש: חבר הכנסת חסון, אל תתרגש.

יואל חסון: יש דברים שלא עושים.

יואל חסון: לא תשאירו מליאה פתוחה כדי שתחכה לכם ותספיקו להביא את זה למליאה.

יואל חסון: זו בושה והתנהגות מכפירה.

יואב קיש: תודה רבה.

יואל חסון: אל תגיד "תודה רבה".

יואב קיש: שמעתי אותך.

יואב קיש: אנחנו ממשיכים.

<קריאה: כניסה מפוארת.

<קריאה: יש מישהו שלא שם לב שיואל חסון נכנס?

דוד ביטן: כניסה מפוארת.

יואב קיש: יעל, תאשרי את מה שנאמר שיש הסכמות והנוסח ישונה מהותית.

יואב קיש: זה מקובל עליכם?

יואב קיש: אחרת אני מפצל את זה.

<יעל מבורך: - -

יואב קיש: אוקי.

יואב קיש: אני ממליץ שזה ילך לוועדת חוקה חוק ומשפט.

איל ינון: אני רוצה לעדכן שבררנו לגבי שקיפות מחירים וזה היה בוועדת הכלכלה.

יואב קיש: נושא שקיפות מחירים נבדק וזה היה בוועדת כלכלה.

יואב קיש: אנחנו עוברים לפרק ט"ו, נושא 26, סעיף 73 בנוסח הכחול - לגבי תחילתו של החוק.

יואב קיש: מוצע להעביר לוועדת כספים.

יואב קיש: יש התייחסויות?

יואב קיש: אנחנו עוברים להצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז – 2016.

יואב קיש: פרק א': מטרת החוק.

יואב קיש: נושא 1, סעיף מס' 1 - מטרת החוק.

יואב קיש: מוצע להעביר לוועדת כספים.

יואב קיש: נושא 2, סעיפים 2 עד 19 – חיסכון פנסיוני לעצמאיים.

יואב קיש: מוצע להעביר לוועדת העבודה הרווחה והבריאות.

מנואל טרכטנברג: החלק הראשון שמתייחס להפרשה לקופת גמל הוא נטו ועדת כספים.

מנואל טרכטנברג: יש את הקטע של הביטוח הלאומי, שזה באופן מסורתי בוועדת הרווחה.

מנואל טרכטנברג: לדעתי החלק הראשון, שהוא כבד יותר, צריך להיות בוועדת הכספים.

איל ינון: אנחנו חושבים שלא נכון מקצועית לפצל את זה את זה לכמה חתיכות ולדון בכל אחד בנפרד.

מנואל טרכטנברג: המשקל הסגולי של הצעת החוק הזאת, של הסעיף הזה, הוא הפרשה של עצמאים.

איל ינון: יכולים להחליט להעביר את זה לכספים אבל לא לפצל את הנושא עצמו.

אוסאמה סעדי: לדעתי החיסכון הפנסיוני לעצמאיים קשור גם לסעיף שאחרי זה, מיסוי פיצויי פיטורין המופקדים לקופת גמל, שזה פרופר בסמכותה של ועדת הכספים.

אוסאמה סעדי: לדעתי זה לא קשור לוועדת העבודה הרווחה והבריאות.

אוסאמה סעדי: בעניין של הביטוח הלאומי, אפשר גם להשאיר את זה, זה נושא שולי, קטן, אפשר להשאיר בוועדתה כספים.

אוסאמה סעדי: אבל אם רוצים, אפשר להעביר לוועדת הבריאות.

אלי אלאלוף: רק לפני שבוע דנו בכריות הביטחון של הקרנות לפנסיה הוותיקות וגם אלה שלא נסגרו.

אלי אלאלוף: דנו בדיון שהביא לקרנות הפנסיה כ-20 מיליארד שקל.

אלי אלאלוף: כל הידע אצלנו בוועדה, ההתמודדות נעשתה אצלנו בוועדה, אני לא רואה שום סיבה לפצל.

אלי אלאלוף: תשאירו אם אתם רוצים דברים לוועדת כספים, כל נושא שהם חושבים לנכון, אבל את זה, מה גם כשתגיעו לסעיפים הקשורים לצה"ל, גם משרד הביטחון וגם משרד האוצר מבקשים שזה יהיה אצלנו.

רועי פולקמן: בקשת שזה יהיה לרפורמות?

<קריאה: ממש לא.

שולי מועלם-רפאלי: לא רפורמות.

יואל חסון: אני בעד שזה יעבור לוועדה לצדק חלוקתי.

יואב קיש: אני משאיר את זה כרגע בוועדת העבודה והרווחה.

יואב קיש: אני רוצה לעשות סדר.

יואב קיש: סיימנו את החוק הראשון של התכנית הכלכלית ונעבור להצביע - - -

משה גפני: לא, לא, לא.

משה גפני: צריך לגמור אותו.

יואב קיש: המליאה נסגרת והם צריכים להכין.

יואב קיש: מה שלא סגור נגדיר שנשאר לדיון בוועדת הכנסת.

יואב קיש: אין בעיה.

דוד ביטן: לא מצביעים.

יואב קיש: נמשיך כי רוצים להעלות את זה ביחד.

יואב קיש: תשובה על התמרוקים בבקשה.

<איליה כץ: איליה כץ מאגף תקציבים, בהמשך לשאלה של חבר הכנסת שטרן, הנוסח באמת לא ברור.

<איליה כץ: מטרת הצעת החוק היא להפחית רגולציה בנושא של ייבוא וייצוא תמרוקים.

<איליה כץ: המטרה כאן היא לאפשר ליבואנים קטנים לייבוא מקביל להגביר את הייבוא לישראל.

<איליה כץ: זאת במטרה להפחית מחירים של תמרוקים, מוצרי טיפוח, מוצרי היגיינה.

<איליה כץ: זאת מטרת החוק ומעבר לזה הורחב בוועדה.

אלי אלאלוף: הכול נכון, אני רק רוצה להסביר שזה המשך לחוק הרוקחים.

אלעזר שטרן: ההסבר שזה לא תואם את מה שכתוב בעיני הוא עושה שכל.

יואב קיש: נושא 3, סעיפים 20 עד 23 בנוסח הכחול – מיסוי פיצויי פיטורים המופקדים לקופת גמל.

יואב קיש: יש התייחסויות?

יואב קיש: נושא 4, סעיפים 24 עד 29 בנוסח הכחול – קרן לתשלום ארנונה על-ידי המדינה.

דוד ביטן: זה נסגר בכספים.

איל ינון: קיצור שירות החובה לגברים זה לוועדת חוץ וביטחון.

איל ינון: מה שמכונה עקרונות לקביעת תקציב הביטחון, אלה דברים שקשורים גם להסדרי הפרישה.

איל ינון: לכן ההסכמות הן שזה ילך לוועדה משותפת של ועדת החוץ והביטחון וועדת העבודה והרווחה, בראשות ועדת חוץ וביטחון.

דוד ביטן: מה זה שייך לעקרונות של קביעת תקציב הביטחון?

מנואל טרכטנברג: סעיף 5 חייב להיות בוועדה המשותפת לתקציב הביטחון ועדת הכספים.

מנואל טרכטנברג: דנו כבר ארוכות בנושאים האלה, יש דין ודברים.

מנואל טרכטנברג: אני מדבר על סעיף 5 – עקרונות לקביעת תקציב הביטחון.

איל ינון: אתה אומר שזה צריך להיות בוועדה המשותפת של חוץ וביטחון וכספים.

מנואל טרכטנברג: נכון.

איל ינון: תנו לי לבדוק את זה.

איל ינון: אמרו ליש הנושאים האלה קשורים לעבודה ורווחה.

מנואל טרכטנברג: זה נושא שנדרשנו אליו בשבועות האחרונים.

דוד ביטן: זה לא הגיוני בוועדת העבודה והרווחה.

איל ינון: תנו לי לבדוק את זה.

יואב קיש: ההחלטה כרגע היא שנושא 5 ילך לוועדה המשותפת לחוץ וביטחון וכספים, שקיימת כבר.

יואב קיש: אנחנו לא ממציאים ועדה מיוחדת.

יואב קיש: סעיף 6 עובר לוועדת חוץ וביטחון.

אלי אלאלוף: אני רוצה לבטא את הדיון בין יושב-ראש ועדת חוץ וביטחון לוועדת הרווחה.

אלי אלאלוף: אחרי דיון הם בקשו שזה יהיה ועדה משותפת שלהם ושלנו, בגלל הידע שיש אצלנו.

אלי אלאלוף: הוא ביקש לאור הקשר ההדוק בין תקציב הביטחון לבין נושא הפנסיות שעוד מעט נדון בהם, שזה יהיה בוועדה משותפת.

יואב קיש: הבנתי.

יואב קיש: הטענה שנשמעת היא, שמכיוון שתשלומי הפנסיות מאוד גבוהים בתקציב הביטחון, גם זה יועבר לאותה ועדה שנקים לטובת נושא הפנסיות וגורן.

אלי אלאלוף: רק שזה יהיה ברור שזה לא לפי עמדת יושב-ראש ועדת חוץ וביטחון.

<קריאה: אדוני היושב-ראש, בנושאים 7 ו-8 מדובר בוועדה משותפת עם ועדת העבודה והרווחה.

<קריאה: עלתה דרישה משותפת עם ועדת כספים.

משה גפני: גם וגם.

מנואל טרכטנברג: יש פה חוסר הבנה.

מנואל טרכטנברג: אתמול הייתי במשרד הביטחון על הדבר הזה.

מנואל טרכטנברג: קיימנו שורה של דיונים, שבועות שאנחנו מקיימים דיונים במסגרת הוועדה המשותפת על הנושאים האלה.

מנואל טרכטנברג: על היקפו והרכבו של תקציב הביטחון כדי ליישם את התכנית הרב שנתית תר"ש גדעון.

יואב קיש: אני גם שם.

מנואל טרכטנברג: לא היית בכל הדיונים.

יואב קיש: לא הייתי בכל הדיונים אבל אני בוועדה המשותפת.

יואב קיש: אומר חבר הכנסת אללוף שדיבר עם יושב-ראש ועדת חוץ וביטחון ובגלל שהפנסיות זה מרכיב משמעותי.

יואב קיש: אני לא מקבל את זה.

יואב קיש: אני חשוב שזה צריך ללכת למשותפת של כספים וחוץ וביטחון.

יואב קיש: עכשיו אנחנו עוברים לנושאים 7 ו-8, שם אנחנו נוגעים בנושא שמאוד קשור לוועדת העבודה והרווחה ואני אתייחס לזה.

יואב קיש: נושא 7, סעיף 44 – הוראות לעניין פרישה משירות קבע ופנסיית גישור.

יואב קיש: נושא 8, סעיפים 45 עד 56 – יישום המלצות ועדת גורן.

יואב קיש: שני הסעיפים בליבת העשייה גם של ועדת חוץ וביטחון וגם ועדת העבודה הרווחה והבריאות.

יואב קיש: אנחנו ממליצים להקים ועדה חדשה, שנקבע את הרכבה בייעוץ עם ראשי הוועדות ושמירה על ייצוג הולם של הסיעות השונות.

יואב קיש: תהיה ועדה משותפת שתדון בנושאים 7 ו-8 והיושב-ראש שלה הוא יושב-ראש ועדת חוץ וביטחון, חבר הכנסת דיכטר.

יואב קיש: ועדה משותפת חדשה.

שולי מועלם-רפאלי: אני חושבת שאת נושא 8 צריך לפצל לגמרי מחוק ההסדרים.

שולי מועלם-רפאלי: לא יכול להיות ששינוי כל-כך דרמטי יהיה בתוך החוק הזה.

דוד ביטן: אי-אפשר, כי ההסכם בין האוצר למשרד הביטחון שקשור לחומש, זה בפנים.

דוד ביטן: לכן אי-אפשר ליהנות מהתקציב ולא ליהנות מהדברים שסוכמו.

שולי מועלם-רפאלי: יישום המלצות ועדת גורן יהיה אירוע דרמטי במדינת ישראל ולדעתי לא נכון היה להכניס אותו פה.

שולי מועלם-רפאלי: אני מודעת לדברים שנאמרו, עדין, אני חושבת שצריך להגיד את הדברים לפרוטוקול.

אלעזר שטרן: לא נעים לי להגיד, אני יודע שיישום המלצות ועדת גורן, שר ביטחון דוחה את זה משר ביטחון לשר ביטחון.

אלעזר שטרן: דווקא בגלל זה אני חושב, שכיוון שאין סיכוי שהדיון ייגמר אם זה לא יהיה בחוק ההסדרים.

אלעזר שטרן: הדרך היחידה לסיים את זה, שזה יהיה בחוק ההסדרים.

שולי מועלם-רפאלי: כיוון שהמטרה של שנינו היא אותה מטרה, אם זה מה שיביא בסוף להתקדמות בנושא, אז בסדר.

יואב קיש: אנחנו ממשיכים.

יואב קיש: נושא 9, סעיף 57 – תקציב הגופים הביטחוניים.

יואב קיש: זה קשור לחוק יסוד משק המדינה.

יואב קיש: אנחנו מדברים על ועדה משותפת חדשה.

יואב קיש: זה לא המשותפת שקיימת היום או שזו אותה משותפת?

איל ינון: לא אותה משותפת כיוון שחבר הכנסת גפני רוצה לעמוד בראשה.

איל ינון: אין על זה עדיין סיכום עם יושב-ראש ועדת חוץ וביטחון ששוהה בחו"ל.

איל ינון: אנחנו מדברים על חוק יסודות התקציב, תקציב הגופים הביטחוניים.

יואב קיש: תוקם ועדה משותפת לכספים וחוץ וביטחון.

יואב קיש: את ההחלטה מי יעמוד בראשה נקבע בהמשך.

יואב קיש: הגענו לפרק ו'.

יואב קיש: אנחנו עושים הפסקה להצבעה וחמש דקות אחרי ההצבעה מתכנסים פה שוב.

יואב קיש: הגענו לפרק ו', עמוד 13, נושא 10.

יואב קיש: מדובר על קביעת כללי התחשבנות בין קופות החולים לבתי החולים.

יואב קיש: המלצת הייעוץ המשפטי היא ועדת הכספים או עבודה ורווחה.

יואב קיש: אני הבנתי שלפני שנתיים, שלוש זה היה אצלך בוועדה.

מיקי לוי: בכל ההתחשבנות בנושא קופות החולים, בתקציבי הקופות, ואני קצת צללתי לתוך העניין הזה, יש כוונת ממשלה לקצץ חלק מהתקציבים, לכן זה חייב ללכת לכספים.

מיקי לוי: זה נושא כלכלי, זה לא נושא פוליטי.

דוד ביטן: הכול זה נושא כלכלי.

יואב קיש: אלאלוף, מה אתה אומר?

אלי אלאלוף: בשנתיים שאני בכנסת התקיימו הרבה דיונים על הנושא של חובות קופות החולים, על ההתחשבנות בין הקופות לבין המדינה, בין הקופות לבין הביטוח הלאומי וכו'.

אלי אלאלוף: קיימנו את כל הדיונים האלה.

אלי אלאלוף: כל הידע נמצא אצלנו בוועדה.

יואב קיש: אני בעד.

יואב קיש: גפני, יש לך התנגדות שזה יהיה בעבודה ורווחה?

יואב קיש: כרגע זה ממתין.

יואב קיש: בואו נמשיך.

אלי אלאלוף: מה זה אומר?

יואב קיש: אני רוצה להמשיך.

אוסאמה סעדי: מוסכם.

יואב קיש: אנחנו במיסים.

יואב קיש: זה 12, 13,14,15,16.

יואב קיש: עד לפה ועדת כספים.

יואב קיש: מישהו רוצה עד סעיף 16 להתייחס?

יואב קיש: עברנו ל-17.

יואב קיש: ב-17 אנחנו מדברים על מיסוי ותשלום דמי ביטוח לאומי של חברי קיבוץ.

יואב קיש: עדיין אין הסכמות, זה יישאר בוועדת כנסת כרגע.

אוסאמה סעדי: אין הצעה אחרת חוץ מכספים.

יואב קיש: אבל אין הסכמות.

דוד ביטן: לא קשור.

דוד ביטן: לא מעבירים את זה הלאה.

יואב קיש: כרגע ועדת כנסת.

אוסאמה סעדי: למה?

דוד ביטן: צריכים להגיע להסכמות.

דוד ביטן: יש ישיבות בין האוצר לקיבוצים, נראה מה יהיה.

רועי פולקמן: אי אפשר, זה חוק ההסדרים.

רועי פולקמן: אך אתה יכול לעשות את זה מבחינה תקנונית?

רועי פולקמן: זה לא הופך לפיצול?

יואב קיש: לא.

יואב קיש: אני רוצה לעשות סדר, חברים.

יואב קיש: אנחנו עובדים עכשיו בשביל להספיק, את זה גם הקואליציה והאופוזיציה מבינות.

יואב קיש: כל נושא שיישאר יעבור לדיון בוועדת הכנסת.

יואב קיש: זה לא אומר שהוא פוצל מחוק ההסדרים, זה אומר שכשאנחנו נעלה לקרוא את ההסכמות, הסעיף הזה יוגדר כדבר שנשאר לדיון בוועדת הכנסת.

יואב קיש: לאחר שיהיו הסכמות, נביא אותן חזרה למליאה.

אוסאמה סעדי: צריך לאשר את זה פה.

יואב קיש: כל מה שיש הסכמות לגביו יעלה.

יואב קיש: אנחנו הגענו לסעיף החביב על שר האוצר - נושא 18: מס על 3 דירות ומעלה.

עבדאללה אבו מערוף: למה לא על 5 דירות ו-4 דירות, למה רק על 3?

יואב קיש: זה נושא חשוב.

יואב קיש: שוחחתי על זה רבות עם השר.

יואב קיש: אני מבין את החשיבות שהשר רואה בסעיף הזה.

יואב קיש: יש לא מעט ביקורת ציבורית סביב הנושא.

יואב קיש: אנחנו בדיאלוג עם שר האוצר בעניין.

יואב קיש: ועדת הכספים תקבל את הסעיף הזה.

יואב קיש: אנחנו נעשה בו שינויים, כמובן בהסכמות.

יואב קיש: אנחנו נבנה חוק שאני מקווה שבסוף הציבור יוכל להגיד שהוא באמת יועיל להורדת יוקר הדיור.

יואב קיש: אני לא רוצה להיכנס לזה, הנושא הזה בדיונים ארוכים.

יואב קיש: הוא יתנהל בוועדת כספים.

יואב קיש: מישהו רוצה להתייחס לוועדה אחרת?

יואב קיש: 19.

יואב קיש: שיפוי המוסד לביטוח לאומי.

יואב קיש: אמנם הנושא של ביטוח לאומי זה עבודה ורווחה, אבל בנושא הזה מדובר על חיסכון ארוך טווח שנקבע בחוק ההתייעלות, בחוק ההסדרים 2015-2016, לכן אני ממליץ על ועדת כספים.

יואב קיש: גפני, אתה רוצה להתייחס לזה?

אלי אלאלוף: לא.

אוסאמה סעדי: זה ועדת עבודה.

אלי אלאלוף: ראיתם כמה סעיפים העברנו לביטוח לאומי?

אלי אלאלוף: על מה אתם מדברים?

יואב קיש: זה החיסכון לטווח ארוך, אלי.

יואב קיש: זה מה שהיה בוועדת הכספים בתקציב הקודם.

אלי אלאלוף: חיסכון לילדים?

יואב קיש: כן.

אלי אלאלוף: תעביר להם.

יואב קיש: 20.

יואב קיש: תוספת ותק לקצבת זקנה.

יואב קיש: המקום של זה הוא בעבודה, רווחה ובריאות.

יואב קיש: 21.

יואב קיש: ייעול מערך הגבייה של המוסד לביטוח לאומי.

יואב קיש: 20,21,22,23 הם הכל הטבות אליך, אלי.

יואב קיש: 24.

יואב קיש: הסדרים שונים לעניין זיכיון צינור הנפט.

יואב קיש: אנחנו ממליצים חוץ וביטחון.

יואב קיש: יש החלטת קבינט בנושא.

יואב קיש: יש שם נושאים מאוד רגישים, לכן מעבירים את זה לחוץ וביטחון.

דוד ביטן: אם נוכל להחליף, נחליף, כרגע זה חוץ וביטחון.

אוסאמה סעדי: זה קשור לוועדת הכלכלה.

אוסאמה סעדי: כל הנושא הוא כלכלי.

יואב קיש: אמרתי שיש שם נושאים חסויים, לכן זה בחוץ וביטחון.

אוסאמה סעדי: לא כתוב שיש נושאים חסויים.

עודד פורר: אגב, ניתן לעשות דיון חסוי גם בוועדת הכלכלה.

אלעזר שטרן: למה זה חסוי?

יואב קיש: נביא את זה להצבעה.

יואב קיש: 25.

יואב קיש: אימוץ המלצות הוועדה לבחינת ייעול שוק ההימורים החוקיים בישראל והקצאת הרווחים לציבור.

יואב קיש: אנחנו מפצלים.

יואב קיש: יש פה סעיפים שקשורים להעברת כספים למדינה.

יואב קיש: את הסעיפים שקשורים להעברת כספים, שאלה כספים שמשפיעים על התקציב, אנחנו משאירים, הם ילכו לוועדת כספים.

יואב קיש: זה יישאר.

יואב קיש: כל השאר מפוצל פיצול מהותי, הוא ימשיך מחוץ לחוק ההסדרים, להוציא את סעיף 171(7).

איל ינון: סעיף 171(7) עוסק בהעברה של 500 מיליון שקלים מהטוטו לאוצר, בפריסה של 250 מיליון כל שנה.

יואב קיש: הוא נשאר בוועדת הכספים.

יואב קיש: כל השאר מפוצל.

דוד ביטן: סוכם שזה הולך לרפורמות.

יואב קיש: בינתיים זה יהיה בוועדת הכנסת.

יואב קיש: 26.

יואב קיש: העברת הכנסות של רשות שדות התעופה לאוצר המדינה.

יואב קיש: זה ילך לוועדת כספים.

יואב קיש: מישהו רוצה להתייחס?

מיקי לוי: אני מדבר על 25,26, על ההסדרה של העברת הכספים.

יואב קיש: 25 ו-26 הם נושאים שונים.

מיקי לוי: שני החוקים האלה מדברים על העברת כספים לאוצר, אני מברך על כך.

מיקי לוי: הייתי שם, דחפתי.

מיקי לוי: בעקבות הקיצוצים האחרים נעדר חוק להעברת כספים מהקרן הקיימת.

מיקי לוי: הוא עלה על שרטון.

מיקי לוי: יש שם מיליארד שקל.

מיקי לוי: חברים, זה לא צחוק, זה על חשבון עוד צמצום שירותים לאזרחים.

מיקי לוי: אני רוצה להוסיף סעיף חדש לחוק ההסדרים.

דוד ביטן: אי אפשר להוסיף לחוק ההסדרים כלום, אתה יודע את זה.

מיקי לוי: בורחים מזה.

מיקי לוי: אני רוצה לראות את כל הגיבורים כשאני אביא חוק פרטי על העברת מיליארד שקל מהקרן הקיימת לאוצר המדינה.

יואב קיש: כשתביא חוק פרטי, נדון בו.

יואב קיש: 27.

יואב קיש: הפחתת תקציב ההוצאות למימון בחירות ברשויות המקומיות.

יואב קיש: האוצר רוצה לוועדת הכספים, יש בקשה לוועדת הפנים.

יואב קיש: אני שומר את זה לדיון בוועדת הכנסת.

אוסאמה סעדי: זה לא קשור לוועדת הפנים.

יואב קיש: 28.

יואב קיש: הגדלת סכום מענק ההטבות השנתי לניצולי שואה.

אברהם נגוסה: הוועדה בראשותי דנה בנושא הזה, לכן הנושא הזה צריך להיות בוועדת העלייה, הקליטה והתפוצות.

אלעזר שטרן: מה זה קשור?

אוסאמה סעדי: זה נושא תקציבי.

דוד ביטן: הכל תקציבי.

יואב קיש: בינתיים זה נשאר בוועדת הכנסת.

יואב קיש: 29.

יואב קיש: דחיית סיום התחולה של חוק יום חינוך ארוך ולימודי העשרה.

יואב קיש: זה ילך לוועדת החינוך, תרבות וספורט.

יואב קיש: 30.

יואב קיש: הפחתת שעות לימוד בקבוצות קטנות – חינוך, תרבות וספורט.

יואב קיש: מישהו רוצה להתייחס?

יואב קיש: אנחנו רוצים להצביע על חוק יסוד משק המדינה.

יואב קיש: הסיכום של זה הוא בוועדה משותפת חדשה.

יואב קיש: זה בהתאם לסעיף שהגדרנו בחוק ההסדרים.

יואב קיש: משותפת לכספים וחוץ וביטחון.

איל ינון: נכון.

איל ינון: השאלה בראשות מי זה.

איל ינון: גפני רוצה את זה בכספים, אבל זה לא מתואם עם דיכטר.

יואב קיש: ההרכב והיו"ר ייקבעו בהמשך.

יואב קיש: אנחנו עוברים להצבעות על חוק התכנית הכלכלית.

יואב קיש: מטרת החוק - ועדת כספים מי בעד, ירים את ידו?

יואב קיש: בעד – 10

יואב קיש: נמנעים – אין

יואב קיש: תיקון פקודת הרוקחים, אסדרת ענף התמרוקים – עבודה רווחה ובריאות.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: אשכול רשויות מקומיות – ועדת הפנים.

יואב קיש: מי בעד?

יואב קיש: בעד – 10

יואב קיש: נמנעים – אין סעיף 3 אושר.

אוסאמה סעדי: אנחנו מבקשים רביזיה על כל הצבעה והצבעה.

מיקי לוי: אני מבקש רביזיה על הכל.

יואב קיש: רביזיה זה אחרי ההצבעות.

יואב קיש: 4.

יואב קיש: שירות מוניות שיתופיות - ועדת הכלכלה.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: 5.

יואב קיש: חיבור מפעלי תעשייה לרשת הגז הטבעי – ועדת הכלכלה.

יואב קיש: מי בעד, מי נגד, מי נמנע?

יואב קיש: בעד – 10

יואב קיש: נמנעים – אין

יואב קיש: 6.

יואב קיש: קיום תחרות בתחום הגז הביתי – ועדת הכלכלה.

יואב קיש: מי בעד, מי נגד, מי נמנע?

יואב קיש: בעד – 10

יואב קיש: נמנעים – אין

יואב קיש: הפרטת הליך רישוי עסקים למכוני בקרה פרטיים – ועדת הפנים.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: אני מזכיר לכם שהחלטנו להעביר את אסדרת משק הביוב לוועדת הפנים.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: אני עובר על כל פרק התקשורת כמקשה אחת.

יואב קיש: סעיפים 9, 10, 11, 12 - ועדת הכלכלה.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

איל ינון: אנחנו מתקנים את שם ועדת הרפורמות כי אין לה שם רשמי כוועדת הרפורמות, ומוסיפים לה את הוועדה שעוסקת בנושאים מסוימים.

יואב קיש: מי בעד סעיפים 13 ו-14, מי נגד?

יואב קיש: בעד – 10

יואב קיש: נמנעים – אין

יואב קיש: 15.

יואב קיש: הקלות לצורך ביצוע עבודות תשתית – ועדת הכלכלה.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: 16.

יואב קיש: ועדה ליישוב סכסוכים בין בעלי תשתיות.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: עכשיו יש לנו פיצול.

יואב קיש: אני מציין את זה לטובת חברת הכנסת מרב מיכאלי.

יואב קיש: הנושא של מיסי פיתוח יעבור לוועדת הפנים והגנת הסביבה לאחר הפיצול.

יואב קיש: אנחנו מפצלים את זה מחוק ההסדרים להליך חקיקה רגיל.

יואב קיש: מי בעד הפיצול, מי נגד, ירים את ידו?

יואב קיש: בעד – פה אחד

יואב קיש: נמנעים – אין

יואב קיש: סעיפים 18,19, ו-20 - ועדת הפנים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: סעיף 21 מפוצל מחוק ההסדרים, הוא הולך לוועדת חוקה.

יואב קיש: מי בעד ועדת חוקה בפיצול מהותי, ירים את ידו?

יואב קיש: מי נגד?

יואב קיש: בעד – פה אחד

יואב קיש: נמנעים – אין

יואב קיש: 22.

יואב קיש: שינוי מבני בענף התקינה – ועדה משותפת לוועדת הכלכלה ולוועדה המיוחדת בראשות חבר הכנסת אלי כהן.

יואב קיש: מי בעד, מי נגד, ירים את ידו?

יואב קיש: בעד – 11

יואב קיש: נמנעים – אין

יואב קיש: 23.

יואב קיש: שקיפות מחירים של מוצרי ניקיון, היגיינה ותמרוקים - ועדת הכלכלה.

יואב קיש: מי בעד, מי נגד?

יואב קיש: ירים את ידו?

יואב קיש: בעד – 11

יואב קיש: נמנעים – אין

יואב קיש: 24.

יואב קיש: תיקונים שונים להפחתת רגולציה בחוק מיסוי מקרקעין - ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 25.

יואב קיש: חוק ההוצאה לפועל - ועדת חוקה, חוק ומשפט.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 26.

יואב קיש: תחילה - ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: אנחנו עוברים להצעת חוק התייעלות הכלכלית.

יואב קיש: 1.

יואב קיש: מטרת החוק -ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 2.

יואב קיש: חיסכון פנסיוני לעצמאים - ועדת עבודה, רווחה ובריאות.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 3.

יואב קיש: מיסוי פיצויי פיטורים המופקדים לקופת גמל – כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 4.

יואב קיש: קרן לתשלום ארנונה על ידי המדינה – ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 5.

יואב קיש: עקרונות לקביעת תקציב הביטחון – ועדת הכנסת.

יואב קיש: אנחנו משאירים את זה בוועדת הכנסת להמשך בירור.

יואב קיש: מי בעד, מי נגד?

יואב קיש: בעד – 11

יואב קיש: נמנעים –אין

יואב קיש: 6.

יואב קיש: קיצור שירות החובה לגברים – ועדת חוץ וביטחון.

יואב קיש: בעד – 11

יואב קיש: נמנעים – אין

יואב קיש: תוקם ועדה משותפת של חוץ וביטחון ועבודה ורווחה לסעיפים 7 ו-8 בראשות יושב-ראש ועדת חוץ וביטחון.

יואב קיש: מדובר על הוראות לעניין פרישה משירות קבע ופנסיית גישור ויישום המלצות ועדת גורן.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 9.

יואב קיש: תקציב הגופים הביטחוניים – משותפת לכספים וחוץ וביטחון.

יואב קיש: ייקבע בהמשך מי יהיה היושב-ראש.

משה גפני: יכולה להיות אותה ועדה.

יואב קיש: זה בראשות דיכטר.

משה גפני: לא.

יואב קיש: הוועדה המשותפת תהיה אותה ועדה משותפת שקיימת כבר היום, כאשר היו"ר ייקבע בהמשך.

יואב קיש: לא צריך להקים ועדה חדשה.

דוד ביטן: זו לא אותה ועדה.

דוד ביטן: אותה ועדה זה אותו יו"ר.

יואב קיש: מכיוון שמדובר ביו"ר אחר, גם ההרכב ייקבע בהמשך.

דוד ביטן: אותו הרכב, רק ועדה חדשה.

משה גפני: אותו הרכב.

יואב קיש: הרכב הוועדה המשותפת בין כספים לוועדת חוץ וביטחון יהיה אותו הרכב, היו"ר ייקבע בפגישה נפרדת של ועדת הכנסת.

יואב קיש: מי בעד 9, ירים את ידו?

יואב קיש: מי נגד?

יואב קיש: בעד – 11

יואב קיש: נמנעים – אין

סעיפים 10-16: הצבעה

סעיפים 10-16: נגד – 4

סעיפים 10-16: סעיפים 10-16 אושרו.

יואב קיש: 17.

יואב קיש: מיסוי ותשלום דמי ביטוח לאומי של חברי קיבוץ – ועדת הכנסת.

יואב קיש: מי בעד, מי נגד?

יואב קיש: בעד – פה אחד

יואב קיש: נמנעים – אין

רועי פולקמן: רביזיה.

יואב קיש: 18.

יואב קיש: מס על שלוש דירות – ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 19.

יואב קיש: שיפוי המוסד לביטוח לאומי – ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

סעיפים 20,21,22 ו-23: הצבעה

סעיפים 20,21,22 ו-23: נגד – 6

סעיפים 20,21,22 ו-23: סעיפים 20,21,22 ו-23 אושרו.

יואב קיש: 24.

יואב קיש: הסדרים שונים לעניין זיכיון צינור הנפט - ועדת חוץ וביטחון.

יואב קיש: בעד – 11

יואב קיש: נמנעים – אין

יואב קיש: על שוק ההימורים היה לנו דיונים, אבל התקבלה דעת האוצר בעניין.

יואב קיש: יש פיצול מהותי של סעיף 25 לחקיקה רגילה, להוציא את סעיף 171(7) - העברת כספים למדינה, שהולך לוועדת כספים.

יואב קיש: שאר החוק ימשיך את חקיקתו בוועדת הרפורמות.

יואב קיש: מי בעד, מי נגד?

יואב קיש: בעד – פה אחד

יואב קיש: נמנעים – אין

איל ינון: פיצול מהותי זה לא בלו"ז חוק הסדרים.

יואב קיש: 26.

יואב קיש: העברת הכנסות של רשות שדות התעופה לאוצר המדינה - ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: 27.

יואב קיש: הפחתת תקציב ההוצאות למימון בחירות ברשויות המקומיות.

יואב קיש: זה יישאר בוועדת הכנסת לדיון נוסף.

יואב קיש: מי בעד, מי נגד?

יואב קיש: בעד – פה אחד

יואב קיש: נמנעים – אין

רועי פולקמן: רביזיה.

יואב קיש: 28.

יואב קיש: הגדלת סכום מענק ההטבות השנתי לניצולי שואה - ועדת העבודה והרווחה.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

סעיפים 29 ו-30: הצבעה

סעיפים 29 ו-30: נגד – 4

סעיפים 29 ו-30: סעיפים 29 ו-30 אושרו.

יואב קיש: 31.

יואב קיש: תחילתו של החוק תהיה ב-1 בינואר 2017 - ועדת כספים.

יואב קיש: מי בעד, מי נגד?

יואב קיש: בעד – 11

יואב קיש: נמנעים – אין

יואב קיש: נושא אחרון להצבעה הוא על הצעת חוק יסוד משק המדינה - הוועדה המשותפת של כספים וחוץ וביטחון.

יואב קיש: יהיה אותו הרכב קיים, רק היו"ר ייקבע בהמשך.

יואב קיש: בעד – 11

יואב קיש: נמנעים – אין

רועי פולקמן: אני מבקש רביזיה על הכל.

מיקי לוי: גם אני מבקש רביזיה.

מיקי לוי: אין עניין כלכלי בנושא של סעיף 2.

יואב קיש: חבר הכנסת מיקי לוי, אני מבין שאתה מושך את הרביזיות שלך.

מיקי לוי: באתי בדברים עם אנשי האוצר.

מיקי לוי: אמיר רשף התחייב שאחרי תיקון החוק הם מיד יטפלו בתקנות משנת 2015.

מיקי לוי: התקנות האלו חשובות מאוד להסברת הנושא.

איל ינון: על תמרוקים אנחנו מדברים?

מיקי לוי: כן, על תמרוקים.

יואב קיש: אתה מושך את הרביזיה?

מיקי לוי: כן, אני מושך.

יואב קיש: את נושא הקיבוצים שאמרנו שיישאר בוועדת הכנסת, נעביר לוועדת כספים.

איתן ברושי: של מי הרביזיה הזאת?

יואב קיש: רועי פולקמן.

איתן ברושי: רועי פולקמן, אתה מגיש רביזיה על הקיבוצים?

יואב קיש: זה תקציבי.

יואב קיש: זה 500 מיליון שקל.

יואל חסון: פולקמן, תגיד לנו מה יש לך נגד הקיבוצים.

רועי פולקמן: אין לי שום דבר.

יואל חסון: אז למה אתה עושה את זה?

רועי פולקמן: הגשתי רביזיה על נושאים שהיו לנו סיכומים עליהם.

יואב קיש: הסיפור של הרשויות המקומיות ייכנס לרביזיה.

יואב קיש: כנראה שזה ילך לוועדת הפנים, אבל תיכף נסגור את זה.

רועי פולקמן: הייתה בקשה שהסיפור עם דמי אבטלה ופנסיה לעצמאים יהיה בוועדת המשותפת לוועדת הרפורמות וועדת עבודה ורווחה, בראשות עבודה ורווחה.

יואב קיש: אני לא רואה את ההיגיון.

יואב קיש: אל תכניס נושאים.

יואב קיש: שני הנושאים שדיברנו עליהם - זה מה שיהיה.

יואב קיש: 5 דקות התייעצות סיעתית.

יואב קיש: זו שאלה של היועץ המשפטי, אין פה פוליטיקה.

איל ינון: תביא את זה מחר.

יואב קיש: רועי, תסיר את הרביזיה בסעיף הזה.

יואב קיש: זה יישאר בוועדת הכנסת.

יואב קיש: הרביזיה הזאת יורדת, רועי.

יואב קיש: זה בהסכמתך.

יואב קיש: זה ייסגר ביום רביעי בוועדת הכנסת.

יואב קיש: הסעיף הבא הוא נושא של מיסוי ודמי ביטוח לאומי של חברי קיבוץ.

יואב קיש: הוגשה רביזיה על ידי חבר הכנסת רועי פולקמן.

איתן ברושי: הסעיף הזה מטופל מזה מספר חודשים, מעורבים בו חברים שיושבים פה, יושב-ראש הכנסת ופקידים בכירים באוצר.

איתן ברושי: הייתה הבנה שעושים מאמץ להידבר.

איתן ברושי: כשהסבירו מה לא מתאים לחוק ההסדרים, זו הייתה הדוגמה הבולטת לחוק מורכב שלא בטוח שמי שכתב אותו מבין את כל הפרטים שלו.

איתן ברושי: גם התנועה הקיבוצית עדיין לא למדה, עדיין לא מוסכמים עליה חלק ניכר מהסעיפים.

איתן ברושי: מה שביקשנו זה שהחוק הזה ימתין בוועדת הכנסת, כדי למצות עוד ימים ספורים של הידברות.

איתן ברושי: הוא עדיין לא בשל לוועדת כספים ולחוק ההסדרים.

איתן ברושי: יש פה כוחנות של האוצר.

איתן ברושי: יש הבנה שנמשכות ההידברויות, כולל בימים אלה.

איתן ברושי: אנחנו מבקשים להשאיר את זה בוועדת הכנסת לעוד יומיים או עד לסוף השבוע.

יואב קיש: דיברנו.

יואב קיש: כמובן שגם היושב-ראש מעורב בזה.

יואב קיש: הסיכום הוא שבוועדת הכספים החוק לא יקודם בלי הסכמות עם יושב-ראש הכנסת.

יואב קיש: לפחות בעניין הזה זה הסיכום.

יואב קיש: אני מביא את הרביזיה להצבעה.

יואב קיש: מי שמצביע בעד הרביזיה ידע שהנושא ייפתח מחדש להצבעה.

יואב קיש: מי בעד הרביזיה בנושא: מיסוי ודמי ביטוח לאומי של חברי קיבוץ, ירים את ידו?

יואב קיש: מי נגד?

יואב קיש: בעד – 9

יואב קיש: נמנעים – אין

יואב קיש: אנחנו ממליצים עכשיו להעביר את מיסוי ודמי ביטוח לאומי של חברי קיבוץ לוועדת הכספים.

יואב קיש: מי בעד, מי נגד?

יואב קיש: בעד – 10

יואב קיש: נמנעים – אין

יואב קיש: את הרביזיה האחרונה תמשוך, זה נשאר בוועדת הכנסת.

יואב קיש: הישיבה נעולה.